Akademia stel nuwe kampus en groeiplanne bekend - Solidariteit Boufonds
Tuis › Artikels › Akademia stel nuwe kampus en groeiplanne bekend
Akademia stel nuwe kampus en groeiplanne bekend
Woensdag | 02 Maart | 2016
Akademia het onlangs sy nuwe perseel, geboue en tegnologie in Centurion bekendgestel, en ook aankondigings oor ‘n versnelde ontwikkelingsplan en wyses waarop dit ondersteun kan word, gedoen.
Tydens die bekendstelling het ‘n kliplegging plaasgevind, simbolies ter ondersteuning van die oprigting van ‘n nuwe universiteit. Deelnemende organisasies sluit onder meer in die Solidariteit Beweging, Die Suid-Afrikaanse Akademie vir Wetenskap en Kuns, die FAK, die ATKV, die SAOU en die Afrikaanse Taalraad.
Piet le Roux, Akademiese Hoof van Akademia, sê dit is duidelik dat daar groot bekommernis oor die toekoms van Afrikaanse universiteitsonderrig bestaan. “Akademia ervaar sedert verlede jaar ‘n groot toename in navrae van voornemende studente, akademici en ondersteuners. Ons gebruik daarom die bekendstelling van ons nuwe geboue om by ons toekomsplanne en wyses waarop dit ondersteun kan word stil te staan,” sê Le Roux.
Akademia, die privaat hoëronderriginrigting in die Solidariteit Beweging, het in Januarie sy eie perseel in Centurion betrek en nuut ingerig met die jongste tegnologie. Akademia het tans sewe studiesentrums en meer as 400 studente in twee graad- en etlike diploma- en sertifikaatprogramme dwarsdeur die land.
Lees ook hier waarom so Universiteit haalbaar is